钦定古今图书集成/理学汇编/学行典/第247卷 > 张尚志
## 钦定古今图书集成/理学汇编/学行典/第247卷 > 张尚志

按《济南府志》：“张尚志，利津人。母疾，旦夕侍榻旁，数月
不解带。居常轻财乐施，戚党王守义、刘信贫不能葬，
辄为营其葬事。有刘崇诸人，常寄食其家，贺天福凶
年鬻女，既而还之。又令其子廪生张訚出饩廪，创义
仓，以赡厥宗。会疫疾盛发，死者踵接，则舍棺殓之，义
声著焉。盗有窥其乡者，义之，相顾曰：‘莫惊此老翁妪’”
也。